ફક્ત પ્લૅટફૉમïર્ ગંદાં ન થાય એ જ શું આવી વિનંતી કરવા પાછળનું કારણ છે કે બીજું પણ કંઈ છે એવા મિડ-ડે LOCALના સવાલનો જવાબ આપતાં સ્ટેશન-મૅનેજરે કહ્યું હતું કે ‘કૂતરાઓ રેલવે-સ્ટેશનને જ પોતાનું ઘર બનાવીને રહેતા હોય છે. જ્યાં-ત્યાં ખાવાનું શોધતા ફરતા હોય છે, પણ મુલુંડવાસીઓ બધું અહીં જ આપી જતા હોવાથી એઓ સ્ટેશન છોડીને જતા નથી. કૂતરાઓએ કરેલી ગંદકીને લીધે રેલવે-સ્ટેશન પર ખૂબ જ મચ્છરો થઈ ગયા છે. તમે આ વાત મ્યુનિસિપલ ઑફિસમાંથી કન્ફર્મ કરી શકો છો. કેટલીક વાર કૂતરાઓ ભીડને લીધે ડરીને સ્ટેશન પરના નિર્દોષ લોકોને પણ કરડતા હોય છે તો કેટલીક વાર ટ્રેનમાં ચડી જઈ અન્ય લોકોને હેરાન કરતા હોય છે. રોજ સવારમાં હું સ્ટેશન પર ડ્યુટી જૉઇન કરું ત્યારે મારું પહેલું કામ સ્ટેશન પર દરેક પ્લૅટફૉમïર્નું નિરીક્ષણ કરવાનું રહે છે જેમાં હું કૂતરા માટે લોકો દ્વારા રાખવામાં આવેલાં ખાવા-પીવાનાં વાસણો હટાવતો હોઉં છું છતાં રોજ મોડી રાતે કોઈ આવીને ફરી મૂકી જાય છે. એ લોકોને જો એટલી જ સેવાની ભાવના હોય તો તેમના ઘરની આસપાસ લઈ જાય અહીંના કૂતરાઓને. એમના શરીર પર પણ અનેક જાતના કીડા પડીને બીમારી થતી હોય છે. આ બધાને લીધે પ્રવાસ કરતા લાખો યાત્રીઓને પણ આ કૂતરાની બીમારીના સાઇડ-ઇફેક્ટરૂપે કોઈ બીમારી થઈ શકે છે.’